Balabugu ye dugu ye Zanbugu kɛrɛfɛ, Zezana-Gara komini na, Segu Mara la Mali la.
O dugu in kɔnɔ, Sɛnɛkɛla-baganmarala dɔ ka ba ye den duuru wolo, u bɛ ye cɛ ye wa u bɛɛ bɛ balo la.
Ba in yɛrɛ tigi y’a jira ko nin y’ale siyɛn fɔlɔ ye ka nin ɲɔgɔnna denwolo ye ba fɛ. Sɛnɛkɛla caman fana y’a jira k’a fɔ ko ba bɛ se ka den wolo kelen, fila fɔ saba, nka ba den duuru wolo ka dɔgɔn. Batigi y’a jira ko an bɛ waati min na i ko sisan, baden ninnu bɛɛ ka kɛnɛ gejegeje, wa ale b’u fɛ kosɛbɛ, wa a bɛna a seko bɛɛ kɛ ka baden ninnu kɔlŋsi walasa u bɛɛ ka kɔrɔbaya.
Ala ka si ni kɛnɛya di baden ninnu n’u ba ma.
Kunnafoni cira Umaru Danbele ni Alassane Keyita fɛ, olu minnu taara fɔ dugu in na.
bam_Latn bam_Latn bam_Latn bam_Latn bam_Latn